Kristofers Georgs Dītrihs fon Mēdems

Kristofers Georgs Dītrihs fon Mēdems (Christoph Dietrich Georg von Medem, 1721—1782) bija Kurzemes un Zemgales hercogistes landmaršals un virspadomnieks.

Dzīvesgājums 
Dzimis 1721. gada 28. februārī Vilces dzimtkunga Georga Kristapa Mēdema (1684-1746) un viņa sievas Sibillas Šarlotes, dzimušas Knigges, ģimenē.
Studēja Kēnigsbergas (1741) un Jēnas (1744) universitātēs. Pēc tēva nāves 1748. gadā mantoja Vilces muižu un nomāja Zūru muižu (Suhrs). 

Kurzemes hercoga Kārļa Kristiana Jozefa laikā bija Bauskas pilskungs (1761-1763), savukārt Ernsts Johans Bīrons viņu iecēla par Sēlpils virspilskungu (1763-1768), bet Pētera Bīrona valdīšanas laikā viņš kļuva par landmaršalu un virspadomnieku (1768).

Sabiedriskā darbība 
Grāfs fon Mēdems bija Jelgavas brīvmūrnieku Jāņa ložas „Trois Epées couronnées” jeb "Zu den drey Gekrönten Schwerdtern" krēsla meistars (1779) laikā, kad Jelgavā apmetās slavenais mistiķis un brīnumdaris Aleksandrs Kaljostro. Viņa brāļameitas dzejnieces Elīzas fon der Rekes (von der Recke, 1754-1833) grāmata „Ziņojums par bēdīgi slavenā Kaljostro uzturēšanos Jelgavā 1779. gadā un viņa maģiskajām operācijām” 1787. gadā kļuva par bestselleri vāciski lasošo cilvēku lokā ne tikai Vācijā, bet arī pārējā Eiropā. Kaljostro kopā ar savu sievu Serafinu Jelgavā uz agrāko ložu bāzes izveidoja divas ēģiptiešu mūrnieku adopcijas ložas sievietēm un vīriešiem - Loge d’Adoption Trois Couers couronnés un Loge d’Adoption Trois Epées couronnées.

Atsauces 

Kurzemes un Zemgales hercogiste
Vācbaltieši
Brīvmūrnieki
Mēdemi
Cilvēki ar nezināmu dzimšanas datumu
Cilvēki ar nezināmu miršanas datumu